Diari Oficial de la Generalitat Valenciana


Sumari del DOGV 8077, del 05-07-2017 (2017/6044)

CORRECCIÓ d'errades de la Resolució de 2 de juny de 2017, de la consellera de Sanitat Universal i Salut Pública, per a la convocatòria de l'acció concertada per a la gestió, organització i tramitació dels desplaçaments de persones en tractament de la malaltia renal crònica avançada per mitjà d'hemodiàlisi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8077

Data del DOGV
:   05-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6044


Data del document
:   27-06-2017

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública

CORRECCIÓ d'errades de la Resolució de 2 de juny de 2017, de la consellera de Sanitat Universal i Salut Pública, per a la convocatòria de l'acció concertada per a la gestió, organització i tramitació dels desplaçaments de persones en tractament de la malaltia renal crònica avançada per mitjà d'hemodiàlisi. [2017/6044]  
Vist l'expedient relatiu a la convocatòria de l'acció concertada per a la gestió, organització i tramitació dels desplaçaments de persones en tractament de la malaltia renal crònica avançada per mitjà d'hemodiàlisi.  
  
Antecedents de fet  
Primer. Iniciat l'expedient d'acció concertada per a la gestió, organització i tramitació dels desplaçaments de persones en tractament de la malaltia renal crònica avançada per mitjà d'hemodiàlisi, va ser seguit en tots els seus tràmits i aprovat per Resolució de la consellera de Sanitat Universal i Salut Pública el 2 de juny de 2017.  
Segon. L'expedient de referència es va publicar el 23 de juny de 2017 en el DOGV número 8069.  
Tercer. En la publicació de la Resolució de 2 de juny de 2017 s'ha advertit l'existència d'errors materials en el text, així com error per omissió de la publicació del annex II.  
  
Fonaments de dret  
Primer. L'article 109.2 de la Llei 39/2015, d'1 d'octubre, del procediment administratiu comú de les administracions públiques, «les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes».  
Segon. D'acord amb el règim de competències establit en el Decret 37/2017, de 10 de març, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública (DOGV 8000, 15.03.2017), en relació amb el Decret 111/2015, de 17 de juliol, del Consell, pel qual s'anomenen alts càrrecs de l'Administració de la Generalitat (DOCV 7574, 20.07.2015), així com en l'article 28 de la Llei 5/1983, de 30 de desembre, del Consell, resolc:  
  
  
Corregir els errors detectats en el text de la publicació de la Resolució de la consellera de Sanitat Universal i Salut Pública el 2 de juny de 2017 per la qual es convoca l'acció concertada per a la gestió, organització i tramitació dels desplaçaments de persones en tractament de la malaltia renal crònica avançada per mitjà d'hemodiàlisi i procedir a la publicació de l'annex II, en els termes següents:  
  
  
Primer. En l'apartat primer de la resolució on diu  
«Convocar l'acció concertada per a la prestació de serveis a les persones en l'àmbit sanitari per a la gestió, organització i tramitació de desplaçaments de persones en tractament de la malaltia renal crònica avançada per mitjà d'hemodiàlisi amb entitats contractades en la Conselleria de Sanitat Universal i Salut Pública d'acord amb el model que figura com annex I a aquesta resolució»;  
Ha de dir:  
«Convocar l'acció concertada per a la prestació de serveis a les persones en l'àmbit sanitari per a la gestió, organització i tramitació de desplaçaments de persones en tractament de la malaltia renal crònica avançada per mitjà d'hemodiàlisi amb entitats contractades en la Conselleria de Sanitat Universal i Salut Pública d'acord amb l'annex I a aquesta resolució».  
  
Segon. En l'annex I, apartat 7, Pressupost, on diu:  
«Ja que l'inici de l'acord es demora més enllà de l'1 de gener de 2017, el pressupost d'aquest acord d'aquest exercici s'ajusta a l'1 de juny de 2017, si es demorara més s'ajustaria proporcionalment prorratejant-lo al nombre de dies en vigència de cada exercici, mantenint la duració prevista»;  
  
Ha de dir:  
«Ja que l'inici de l'acord es demora més enllà del dia 1 de gener de l'any 2017 el pressupost d'aquest acord d'aquest exercici s'ajusta a l'1 de juliol de 2017, si es demorara més s'ajustaria proporcionalment prorratejant-lo al nombre de dies en vigència de cada exercici, mantenint la duració prevista».  
  
Tercer. En l'annex I, apartat 7, Pressupost, en el segon dels quadros, on diu:  
  
Províncies Total pressupost x mes Total pressupost any  
L1 Castelló 7.233,35 86.800,25  
L2 València 6.965,60 83.587,25  
L 3 Alacant 4.432,20 53.186,34  
Total 18.631,15 625.280,84  
  
  
Ha de dir:  
  
Províncies Total pressupost x mes Total pressupost any  
L2 València 7.233,35 86.800,25  
L 3 Alacant 6.965,60 83.587,25  
L1 Castelló 4.432,20 53.186,34  
Total 18.631,08 047.628,84  
  
  
Quart. En l'annex III, apartat 13. Sistema de pagament, on diu:  
«http://www.ge-factura.gva.es/web/ge-factura»;  
Ha de dir:  
«Punt General d'Entrada de Factures Electròniques de l'Administració General de l'Estat, www.face.gob.es».  
  
Quint. Es publica l'annex II de la Resolució de 2 de juny de 2017, de la consellera de Sanitat Universal i Salut Pública, per a la convocatòria de l'acció concertada per a la gestió, organització i tramitació dels desplaçaments de persones en tractament de la malaltia renal crònica avançada per mitjà d'hemodiàlisi  
  
València, 27 de juny de 2017.- La consellera de Salut Universal i Salut Pública: Carmen Montón Giménez.